חברת "משכוכית – ייעוץ והדרכה" עובדת עם מספר מדריכי טיולים אשר עברו הכשרה להדרכת סיורים עבור הארגון. בדומה למתודות הדרכה נוספות, אנו עושים שימוש בסיורים מובנים כחלק מתהליך הכשרה למגוון הלקוחות, כך שהסיור הלימודי והחווייתי מהווה נדבך נוסף בהעשרת הצוות ובהענקת הכלים הארגוניים בתהליך מטעמינו. להלן מספר דוגמאות, אולם אופי הסיור, מסלולו ומטרותיו יגובשו בהתאם למטרות היום, הנושא והרקע הארגוני.
הסיור יעקוב אחרי הוגי דעות ואנשי רוח שהשפיעו על הערכים לאורם אנחנו מחנכים עד ימינו. נלך בעקבות אנשי הרוח והמחנכים שפעלו בתל אביב או בירושלים מראשיתה והשפיעו ברוחם על עיצוב התרבות הישראלית כולה. נראה יחד כי גם בשנותיה הראשונות של המדינה התמודדו הבונים עם הצורך בשילוב של מיומנויות ומנהיגות לצד הנחלת דרך ונבחן כיצד ההתמודדויות בעבר דומות להתמודדויות הארגוניות היום. דרך סיור זה נעסוק במיומנויות הקשורות לעיצוב חזון, תכניות עבודה ויישומן, עבודת צוות, מיומנויות בתקשורת ושיווק.
מדוד בן גוריון, מאיר דיזינגוף ואליעזר בן יהודה דרך מנחם בגין ויצחק רבין נעמוד על איכויות של מנהיגות מעוררת השראה, נלמד על כלים בהנחלת חזון ועל סגנונות ניהול ויישום שונים. נבחן את הכלים ושיטות המנהיגות בהם השתמשו האישים ונבדוק מהם הממדים הדומים והשונים למציאות הסביבתית והארגונית של המשתתפים בסיור. במהלך היום נבקר גם באנדרטת אלטלנה ונשמע על אודות סיפור אניית הנשק של האצ"ל וההתנגשות בין שני סוגי המנהיגים- בן גוריון ובגין לדיון בנושא פתרון קונפליקטים ועבודת צוות אפקטיבית. דרך סיור זה נעסוק במיומנויות הקשורות לעיצוב חזון, תכניות עבודה ויישומן, עבודת צוות, מיומנויות בתקשורת, סגנונות מנהיגות, ניהול קונפליקטים וגישור.
בסיור נצלול אל המיקרוקוסמוס של התחנה המרכזית בתל אביב. נכיר את הקהילות השונות המתגוררות בה, מהמהגרים אשר נגזר עליהם לחיות באזור זה ועד אומנים צעירים אשר בוחרים לעבור אליו וליצור בו. במהלך היום נפגוש גופים המנסים להשפיע על המרחב הציבורי ולהביא לשינוי חברתי במקום ובצורות שנראות לעתים כבלתי אפשריות. הסיור מאפשר הצצה אל כמה מהבעיות החברתיות המטרידות ביותר בחצר האחורית של החברה הישראלית ודרכו נלמד על התמודדויות עם שינויים, אתגרים וקונפליקטים. דרך סיור זה נעסוק במיומנויות הקשורות לניהול לפי יעדים, סגנונות מנהיגות, פתרון קונפליקטים וגישור.
"למה ירושלים תמיד שתיים" (י. עמיחי). אוכלוסיית ירושלים מהווה מיקרוקוסמוס של כל קווי החיבור וקווי השסע בחברה הישראלית: דתיים וחילוניים, ערבים ויהודים, אשכנזים וספרדים, צברים ועולים, עניים ועשירים. שכונת המצוקה מוסררה (מורשה) שוכנת על קו התפר בין אוכלוסיות אלו מזה ארבעה עשורים ובעת הביקור בה נלמד על התנועות שצמחו שם, על המעבר מה"פנתרים השחורים" לוויסקונסין, על מוסדות החינוך והתרבות שבחרו להתמקם בה וכיצד השפיעו על חיי השכונה. בסיור נפגוש את הקווים העדינים והגבולות שעוברים בין האוכלוסיות השונות ונלמד כיצד והאם ניתן לדור יחד. דרך סיור זה נעסוק במיומנויות הקשורות לניהול לפי יעדים, סגנונות מנהיגות, פתרון קונפליקטים וגישור.